
(^)uod  hic  discutere  aggredior  non  sane  in  medicina  novum.  Mulli 
de  hac  re  scripserunt  ,  quin  et  singula  die  scribunt  auctores.  Sed 
tot  ortae  sunt  controversiae,  ut  difficillimum  sit  recta  incedere  via. 
Arbitratus  sum  igitur,  nonnullam  superesse  laudem,  tyroni  prae¬ 
cipue,  si  arduum  hoc  rei  medicae  punctum  sat  bene  sibi  perspectum 
probaret.  Non  mihi  mens  est  irritationem  morbidam  hic  totam  com¬ 
plecti;  vetant  nempe  arcti  dissertationis  limites.  Inquirere  tantum¬ 
modo  mihi  propositum  habeo  an  irritatio  morbida  ejusdem  sit  na¬ 
turae  ac  irritatio  normalis,  et  quaenam  inde  sint  deducenda. 

Si  phoenomena  repetimus  quibus  organica  ab  inorganicis  distin¬ 
guuntur  corpora,  corporibus  tres  reperimus  conditiones,  quibus  su¬ 
blatis,  tollitur  vita  :  i.°  organa  requiruntur  plus  minusve  simplicis 
texturae,  pro  animale  cui  pertinent;  2.0  necesse  est  adsit  proprietas, 
per  quam  ab  externis  coiqpoidbus  affici ,  contraque  eadem  rea  gere 

possint  :  proprietatem  hanc,  quae  diu  multiplex  fuit  habita,  vicis- 
simque  sensiiilas  ,  contractilitas  ,  irritabilitas  ,  motilitas  ,  etc. 
secundum  auctorum  opiniones  dicta,  non  melius  quam  attractionem 
callemus;  3.°  accedat  oportet  corporum  actio  quae  vulgo  excitantia, 
stimulantia,  appellamus;  nam,  si  abesset,  organa,  vitali  licet  prae¬ 
dita  proprietate,  ad  inorganicam  redirent  classem. 

Inde  elucet  vitam  tantum  actione  et  reactione  constare,  actione 
stimulorum,  reactione  organorum.  Nil  aliud  est  irritatio  quam  haec 
continua  actionis  reactionisque  vicissitudo.  Quamdiu  certos  non 
praetergreditur  limites,  quamdiu  tali  viget  gradu  ut  omnes  ad  na¬ 
turae  scopum  una  concurrant  functiones,  tamdiu  normalis  dicitur 
irritatio.  Nam  minimum  ne  quidem  in  aeconomia  datur  phoeno- 
menon  quod  absque  irritatione  locum  habeat.  At  impositum  sibi  si 
excedit  gradum,  quot  oriuntur  nova  in  statu  sano  non  observanda! 
Quot  saepius  incognita  apparent!  Tunc  irritatio,  quae  omnia  haec 
phoenomena  procreavit,  morbida  vocatur. 

Quaeritur  an  omnes  omnium  generum  morbi  (i)  ,  superante  defx — 
cien teve  stimulatione,  excitatione,  irritatione  normali  (nam  nomen 
parvi  refert)  producantur,  vel,  quod  idem  sonat,  majori  minorive 
functionum  energia  constent? 

Hoc  quicumque  nonnullos  jam  observaverit  aegros ,  statim ,  re  nun- 

i 

dum  intus  perspecta,  quasi  sponte  negabit.  Videamus  an  ratiocinio 
et  experientia  haec  comprobetur  opinio  :  utrum  morbus  reipsa  func¬ 
tionis  excessu  gignatur  nec-ne,  tantummodo  judicare  possumus  per 
phoenomenorum  unius  cum  alterius  phoenomenis  comparationem;  si 
functiones  majori  minorive  vigeant  energia  ,  tunc  modo  dicere  li¬ 
cebit  morbum  esse  status  normalis  augmentum  vel  imminutionem. 
Principium  istud  verissimum  reperio  ,  cum  agitur  de  morbis  per  de¬ 
bilitatem,  vel  de  hypertrophia  aut  de  uberiori  liquidi  normalis  se¬ 
cretione.  Asthenia,  nutritionis  defectum  secuta,  variae  hydropum 


(i)  Non  hic  de  morbis  causa  mechanica  chaemicaye  productis  agitur. 


species 5  cordis  supernutritio ,  pinguedinis  secretio  major,  etc. ,  nobis 
exempla  prsebent  :  nil  etenim  hic  observamus  praeter  solita  sanitatis 
phoenomena  aucta  vel  imminuta,  et  quum  excitationis  gradus  per 
functionum  activitatem  existimatur  ,  deducere  possumus  morbum 
illarum  excessu  aut  defectu  tantum  constare. 

Quae  praedictis  in  circumstantiis  vera  conclusio  non  omnibus  ap¬ 
plicanda  mihi  videtur  morbis,  quos  vulgo  irritationes,  vel,  ut  ait 
Broussais,  sup e rirri taliones  dictitant.  Hoc  nobis  facile  liquebit  inqui¬ 
rentibus  quodnam  sit  inter  excitationem,  normalemve  irritationem, 
hujus  irritationis  augmentum  et  irritationem  morbidam  discrimen. 

Per  excitationem  organa ,  vitali  proprietate  praedita ,  in  actum  na¬ 
turaliter  ducuntur.  Sic  cor,  pulmones,  musculi,  physiologico  modo? 
alii  sanguine,  alii  fluido  nervoso  excitantur,  haecque  normalis  nec- 
non  necessaria  excitatio  functiones  vitamque  fovet.  At  si  fortior  per 
tempus  plus  minusve  longum  perstat,  si  priori  nundum  exstinctae 
nova  jam  succedit  excitatio  excitationi,  organum,  hujus  sedes,  ni¬ 
mium  exercetur,  et  neminem  fugit,  partem  quamcumque ,  qiuirn 
fortius  caeteris  agit,  tandem  vi  volumineque  praevalere,  circulatio- 
nemque  capillarem  majori  vigere  energia,  ut  monstrant  pistorum 
brachia  quorum  musculi  deltoidei  ingenti  fere  semper  mole  super¬ 
biunt.  Mihi  non  desunt  hujus  naturae  exempla.  Quis  non  jam  crassas 
saltatorum  suras  animadvertit?  An  adolescentes,  qui  praemature  stu¬ 
prum  manu  committunt,  genitalia  non  citius  quam  alii  adulta  prae 
se  ferunt?  Porro  continuum  hoc  exercitium,  ingens  istud  incre¬ 
mentum  ex  irritatione  normali  ,  organique  functione  exaggerata 
nascuntur. 

Sed  idem  non  observandum  est  omnibus  in  irritationibus  patho¬ 
logicis  ;  saepissime  contra  capillaris  impeditur  circulatio,  jarnque  ibi 
stagnant  liquida  ubi  adest  irritatio  de  qua  loquimur.  In  asthmate, 
V.  g. ,  extra  omnem  dubii  aleam  habemus  pulmones  non  sanguinis 
copiam  solito  majorem  admittere;  contrarium  ex  livido  faciei  colore 
suffocationisque  sensu  apparet.  AEgrorum,  ista  affectione  laborantium, 
pulmones  nulla  auctse  nutri tionis  vestigia  prsebent ,  nec  hema  iliosis 


fit  alacrior,  quod  pateret  si  asthma  nil  esset  quam  irritationis  nor¬ 
malis  augmentum.  Non  aliter  dicendum  de  plerisque  spasmis  inter 
quos  eminent  stomachi,  intestinorum,  uteri,  etc. ,  nevroses.  Prolatis 
in  exemplis  irritationem  morbidam  non  comitabatur  liquidorum 
affluxus,  sed  alia  dantur  et  fortasse  numerosiora  ubi  liquida  irri¬ 
tatum  petunt  organum.  Qui  casus  duplicis  sunt  generis  : 

i.°  Frequens  evenit  ut  pars  irritata,  majori  quantitate  recepta  de¬ 
tineat  liquida,  unde  tumor,  dolor,  calor  et  rubor,  uno  verbo,  vera 
oritur  inflammatio.  An  haec  nova  phoenomenorum  ,  quae  in  statu  ob¬ 
servamus  physiologico  ,  solummodo  habenda  sunt  augmentum  ?  Non 
is  sum  qui  hoc  non  lubens  admitterem ,  si  pars  irritata  ,  nedum 
otiosa,  vel  si  non  otiosa,  saltem  repugnantes  sanitati  motus  prae¬ 
bens  evaderet,  suo  nervosius  fungeretur  munere,  lextuque  fortiori 
valeret.  Sed  contrarium  singula  die  medico  patet.  In  gastritide,  v.  g. , 
quam  omnes  irritationem  morbidam  ,  cujus  inflammatio  sequela  , 
existimant,  tantum  abest  ut  stomachus  fortius  citiusque  digerat  , 
ut  contra  dulcissima  rejiciat  potulenta ,  parumque  cum  digestione 
congruentes  edat  motus.  Ouis  nil  praeter  irritationis  normalis  aug¬ 
mentum  variis  in  cerebri  affectionibus  videbit?  Quis  eodem  modo 
materiei  sui  generis  effusionem  explicabit  quam  in  abdomine  ho¬ 
minum  peritonitide  confectorum  invenimus?  An  jam  semel  irritatio 
normalis  membranarum  mucosarum,  maximum  licet  adepta  gradum 
polypos  unquam  progenuit?  Non  equidem  arbitror  :  supernutri- 
tionis  sedes  evadet  ista  membrana,  sed  nil  procreabit  corpori  alienum. 

Me  tamen  non  praeterit  complures  affectiones ,  quarum  sequela 
desorganisatio  fere  semper  funesta  ,  et  quae  ideo  physiologicae  irrita¬ 
tionis  augmentum  non  sunt  habendae ,  talis  nihilominus  indolis  in 
initio  esse.  Mox  gastritidem  citavimus.  Cujus  causas  inquirentes  vi¬ 
demus  illam  non  raro  a  majori  normalis  excitationis  gradu  origi¬ 
nem  trahere.  Quam  multi  ,  lautum  opimuinque  victum  colentes , 
cibis  potulentisque  excitantibus  abutuntur!  Primo  superexcitatur 
stomachus,  sed  excitatio  haec  nondum  status  physiologici  limites 
transgressa  est,  sed  gulae  irritamentis  saepius  renovata,  tandem  mor- 


bida  evadit.  En  ,  ni  fallor,  exaggerata  sanitas.  Eadern  vero  vita  diu¬ 
tius  protracta,  morbida  haec  irritatio,  primo  levis  parumque  peri¬ 
culosa,  sensim  sensimque  naturam  mutatur,  organumque  ad  ruinam 
vergit.  Quis  hic  non  mirabitur  quantum  sit  nascentem  inter  et 
adultam  irritationem  discrimen. 

2.°  Aliis  in  casibus,  quae  ad  partem  aegrotantem  attraxit  liquida 
irritatio  pathologica  ,  foras  prorumpunt.  Non  hic  inquiram  quo  fiat 
hemorrhagia  modo.  Nobis  sat  erit  scire  irritationem  normalem  nun¬ 
quam  produxisse  hemorrhagiam ,  nullius  unquam  desorganisationis 
causam  fuisse,  ut  non  fit  raro  de  pulmonibus,  cura  saepius  irrita¬ 
tione  hemorrhagica  laborarunt.  Nonnulli  fortasse  objicient  irrita¬ 
tiones  hemorrhagicas  et  hemorrhagias  dari  salutares,  ut  epistaxis. 
Salutares  sunt,  equidem  fateor,  at  sedem  habent  partem  simplicem, 
nec  plus  aequo  frequentes  esse  debent.  Praeterea  in  homine  sano  nul¬ 
lum  adest  phoenomenon  cujus  hemorrhagia  gradus  sit  ? 

Insuper  si  irritatio  morbida  eadem  esset  ac  normalis  exaggerata, 
sympathiae  a  priori  natae  gradu  tantum  differe  deberent  ab  illis 
quas  parit  altera  ;  quod  vero  experientia  admodum  raro  confirmat. 
Quaenam  sit,  v.  g. ,  hepar  inter  et  scapulam  dextram  physiologica 
sympathia  nescimus;  illam  ne  minimum  quidem  prodit  signum.  In 
statu  morbido  una  tamen  manifestissima  doloreque  imprimis  notata 
apparet.  Quaenam  physiologica  intestina  inter  et  nasum  pupillaraque 
sympathia  exaggeranda  sit  ut  morbida  oriatur  sympathia  ,  quam  de¬ 
monstrant  nasi  pruritus,  pupillaeque  dilatatio?  An  normalis  in  ho¬ 
mine  sano  hepar  inter  et  quamvis  corporis  aliam  partem  datur 
sympathia  ,  cujus  excessus  illum  ad  manu  sibi  vitam  exhauriendam 
cogere  possit?  Num  solidiori  nexu  sani  agrotantisque  uteri  inter  se 
ligantur  sympathiae  T 

Dum  viget  sanitas  ,  sympathicis  vinculis  nectuntur  generationis 
vocisque  organa  ;  an  ideo  apud  foeminas  ,  hysterica  passione  cruciatas, 
globi  versus  pharyngem  ascensio  horum  vinculorUm  gradus  habenda 
est?  Sed  hoc  fortasse  sensuum  pravitati  vel  istis  convulsionibus,  verae 
epilepsiae  imagini,  applicandum. 

In  statu  morboso  vix  ullum  reperies  organum  cujus  affectio  non 
sat  violenter  a  corde  percipiatur,  ut  illius  pulsus  vi  numeroque  au¬ 
geantur;  attamen  neminem  fugit  quam  difficile  sit  vel  levissimum 
inter  hoc  viscus  et  plura  organorum  systemata,  ut  ossa,  ligamenta, 
membranae  fibrosae,  musculi,  textus  cellularis,  etc. ,  physiologicum 
detegere  nexum.  Si  res  ita  se  habent,  quis  affirmare  audeat  sym¬ 
pathiam  quamdam  ab  alia  gradu  solum  differre,  quum  haec  non 
noscitur  ? 

Quin  calculo  haec  solvi  potest  quaestio.  Quot  noscuntur  physiolo¬ 
gicae  sympathiae?  Numerus  admodum  contractus.  Quot  pathologicae? 
Numerus  admodum  magnus.  Quarum  igitur  inaxima  pars  priorum 
excessus  haberi  non  potest  ;  morbida  igitur  irritatio  non  est  semper 
normalis  excessus  irritationis.  Praeterea  morbidae  sympathiae  ,  quum 
physiologicis  respondent  ,  illarum  non  augmentum  ,  sed  imminutio 
potius  apparent.  Sic  physiologica  uteri  excitatio  mammis  communi¬ 
catur,  lacque  nonnunquam  secernitur;  pathologica  contra  collabuntur 
mammae,  supprimiturque  lactis  secretio. 

Physiologica  uberis  irritatio  sympathicam  uteri  provocat ;  patho¬ 
logica  per  lochia  metritidemve  superveniente,  supprimuntur  illa, 
haec  vero  mirum  in  modum  imminuitur. 

Ex  his  concludere  licet  praedictam  quaestionem  multis  in  circum¬ 
stantiis  negando  solvendam  esse.  Hic  animadvertendum  est  irrita¬ 
tionem  morbidam,  ut  jam  injecimus,  saepissime  per  ejusdem  morbi 
decursum  naturam  mutari.  Sic  variam  in  acuta  peritonitidis  periodo 
et  quum  liaec  ad  suppurationem  tendit  esse  irritationem  varia  mon¬ 
strant  symptomata  :  innumeris  exemplis  hoc  illustratur ,  ita  ut  multae 
irritationes  morbidae,  natura  speciali  conspicuae  ,  in  initio  nil  nisi 
normalis  excitationis  augmentum  fuerint. 

Sed  morbida  irritatio  non  solum  a  normali ,  sed  a  semet  ipsa 
natura  differt.  Omnes  saene  conveniunt  irritationem  comitantia  per 
phoenomena  manifestari;  quum  autem  varia  variis  in  textibus  ap¬ 
parent  phoenomena  ,  varia  quoque  subest  irritatio.  Quod  tum  nor¬ 
mali  cum  morbidae  irritationi  applicandum  :  si  quis  dubitet  phy- 

siologiam  et  patliologiam  adeat.  Quot  sunt  textus,  tot  normalis 
auormalisque  irritationis  species  admittendae  sunt.  Huc  adde  quod 
idem  textus  multiplici  laborare  possit  irritatione.  Simplex  igitur  di¬ 
visio  ,  quae  via  rationeque  medicum  duceret ,  maxima  redundaret  uti¬ 
litate.  Quod  jam  tentarat  Marandel  sua  in  dissertatione  quam,  anno 
1807  ,  coram  Parisiensi  facultate  defendit  :  irritationes  diviserat  : 
i.°  in  sic  dictas  nutritivas ,  quibus  crescebat  organi  volumen,  raro- 
que  aliarum  partium  oriebatur  consensus;  2.0  in  secretorias ,  quae 
praecedentibus  numerosiores  a  se  invicem  secreta  materie  differebant; 
3.°  in  hemorrhagicas ,  liquida  irritatione  attracta  distendunt  vasa 
brevique  vel  in  textum  cellularem ,  vel  in  serosas  cavitates  ,  vel 
foras  irruunt  ;  4.°  denique  in  inflammatorias ,  quae  irritationis 

phoenornena  exhibent  manifestissima.  Quinque  harum  admittit  spe¬ 
cies  Marandel  :  adhaesivas  scilicet,  essentiales  vel  acutas,  gangreno- 
sas ,  chronicas  et  exulcerantes. 

Hac  divisione  non  omnes  nobis  videntur  distingui  atque  compre¬ 
hendi  irritationes  pathologicae,  ut  mox  liquebit.  Dividi  posset  irri¬ 
tatio  secundum  systemata  quae  afficiuntur.  Quod  certe  inutile  non 
foret  ,  nam  eodem  modo  nervosi  sanguineique  systematis  irritationes 
non  tractarentur . 

At  irritationis  morbidae  natura  saepissime,  et  fortasse  semper  ,  a 
causa  dependet;  et  si  nonnunquam  evenit  ut  causis  non  similibus 

irritationes  nascantur  quas  similes  habemus,  puto  hanc  opinionem 

♦ 

ex  eo  fluere  quod  discrimina  observare  nescimus.  Nostram  de  hac  re 
ignorantiam  morbi  vulgo  grassantes  potissimum  testantur.  Quidquid 
sit,  mihi  secernendae  videntur  in  duas  classes  majores  quarum  : 

Prior  irritationem  normalem  auctam  comprehendit.  In  hoc  genere 
numerantur  et  hypertrophia  et  major  liquidi  normalis  secretio,  sicut 
pinguedinis  ,  bilis ,  urinae ,  muci  quem  suppeditat  mucosa  intestino¬ 
rum  ,  salivae,  sudoris,  perspirationis  pulmonum,  etc.  Hae  abnormi¬ 
tates  ,  hi  functionum  excessus  cum  sanitate  non  semper  non  con¬ 
gruunt.  Quot  non  reperiuntur  homines  optime  valentes ,  invita  obe¬ 
sitate.  Hepar  apud  alios  mirandum  in  modum  agit.  At  certi  sunt 

limites  quos  uon  impune  haec  transgreditur  irritatio,  quosque  diffi¬ 
cillime  definire  possumus.  Temperamentum  lymphaticum,  v.  g.  in 
systematis  lymphatici  majori  energia  constare  omnes  norunt  ,  sed 
quis  unquam  temperamenti  lymphatici  finem,  scrophularumque  ini¬ 
tium  dixit?  Fortius  aucta  irritatione  normali,  sese  contrahit  cor; 
active,  id  est,  per  nntritionis  incrementum  dilatatur,  nec  tamen 
turbantur  functiones;  at  si  sat  increvit  irritatio,  morbus  adest, 
quin  et  saepe  sufflaminatur  aeger. 

Phaenomena  quae  hanc  inter  et  alteram  classem  ponunt  discrimen, 
consistunt  in  abundantiori  affluxu  imprimis  liquidorum  materiem 
nutritioni  propriam ,  motibusque  necessariam  vehentium  :  unde  au¬ 
getur  volumen,  crescit  et  functionis  energia,  simulque  illius  reli¬ 
quam  in  oeconomiam  momentum.  Idem  de  organis  secernentibus 
pariter  observatur;  majora  fieri  solent,  secretumque  liquidum  uberius. 

Causae  sunt  praesertim  solitorum  stimulorum  excessus,  dum  in 
classe  sequenti  alius  sunt  potius  stimuli  naturae. 

Genus  hoc  irritationes  continet  quas  Marandel  nutritivas  dicit , 
continet  et  etiam  nonnullas'  secretorias.  Caeterum  rarius  pathologicis 
sympathiis  dat  originem. 

2»°  Altera  irritationis  normalis  aberrationes  comprehendit.  Classis 
haec,  multo  numerosior,  morbos  dissimillimos  complectitur.  Quae  ex 
eis  oriuntur  sympathiae  non  frequenter  physiologicarum  sunt  exces¬ 
sus,  ut  in  priori  ordine.  Saepissime  novae  exsurgunt  quas  sola  illus¬ 
trat  palhologia  ;  alias  oppositae  sunt  iis  quas  apud  hominem  sanum 
observamus. 

Omnes  hujus  generis  irritationes  non  comitatur  liquidorum  a f — 
fluxus.  Ex  praedictis  jamjam  videndum  est  aphorismum  hunc  om¬ 
nibus  notum  :  ubi  stimulus  ,  ibi  fluxus ,  non  semper  admitti  posse. 
Hoc  frequentissime  equidem  fateor  animadverti.  Sic  per  digestionem 
primo  ad  ventriculum  cum  elaboratur  chymus ,  dein  ad  intestina 
tenuia  cum  secernitur  chylus  ,  ad  crassa  denique  ,  cum  perficiuntur 
feces,  adveniunt  liquida.  Idem  de  pl erisque  pathologicae  irritationis 
casibus  ,  et  hoc  respectu  ad  irritationem  normalem  accedere  viden¬ 
tur  :  sed  quam  varius  exitus  ! 

Unum  fortasse  nimium  negligitur  ,  fluidorum  hunc  aflluxum 
tantummodo  locum  habere  ,  cum  vel  primitive  vel  secundarie  sys- 
lema  vasculare,  sive  sanguineum,  sive  lympatliicum,  irritatur.  Non- 
nescio  aliquos  mihi  objecturos  systema  vasculare,  omnibus  organis 
commune,  non  semper  irritari  difficillimum  esse.  Commune  est, 
concedo  ;  at  si  objectio  haec  vera  sit  ,  ex  ea  iterum  concludo  apho- 
rismum  de  quo  agitur  non  verum  semper  probari,  quum  facta  con¬ 
traria  narrantur  de  quibus  dubitare  nefas  esset.  Inter  plura  quae  hic 
referre  possem  ,  sequens ,  a  Frankio  conscriptum  ,  sat  conspicuum 
est  (i).  Juvenis  quidam  ceciderat  nescio  quod  in  corpus  durissimum, 
testesque  intumuerant  et  aegrotanti  maximis  erant  doloribus.  Noso¬ 
comium  vienense  adiit,  quo,  assiduis  curis,  remediisque  bene  di- 
jectis,  tandem  ad  statum  naturalem  inflammata  redierant  organa. 
Sed  redeunti  testium  sanitati  successit  epilepsia  ad  singulum  acces¬ 
sum.  Atroces  testiculorum  praecedebant  dolores  quibus  finem  impo¬ 
nebat  epilepsia.  Accessus  in  initio  admodum  rari  erant;  sed  sensim 
sensimque  brevior  fiebat  intermissio,  ita  ut  denique  novus  quotidie 
ingrueret  insultus,  summoque  in  periculo  versaretur  aeger.  Omnibus 
incussum  exhaustis  remediis,  celeberrimus  Frank  statuit  testes  illi 
jesecandos  :  quo  facio,  evanuit  epilepsia,  juvenisque* integre  sanatus 
fuit.  Sed  nullum  fluidum,  copia  vel  qualitate  peccans,  in  testibus 
repertum  est  ('i).  Quo  mirissimo  facto  probatur,  ni  fallor,  irrita¬ 
tiones  dari  quse  saedem  habent  unicum  systema  nervosum ,  quibusque 
non  observatur  ubi  stimulus  ,  ibi  fluxus .  Quum  irritationem  hanc 
non  semper  comitatur  liquidorum  affluxus ,  illam  duplicem  haben¬ 
dam  censeo. 

i.°  Jrritatio  liquidorum  fluxu  non  stipata .  Ad  hanc  referendi 
sunt  plerique  morborum  quos  spasmos  dicunt  auctores.  Istius  naturae 
jamjam  injecimus  esse  asthma.  Non  hic  multus  ero  de  harum  affec¬ 
tionum  signis;  unum  hoc  attentione  dignum  monebo  :  diu  creditum 

(1)  Illud  saepius  nobis  retulit  suis  professor  van  liotterdam  in  praelectionibus. 

{2)  Vide  Joseph  Franck  ,  prax  cos  medicae  uni  venae  praecepta,  vol.  1  ,  part.  2, 
sec,  2,  pag.  369—372,  iu  not,  8.°  Lipsiae,  1821. 

est  spasmos  per  organi  laborantis  contractionem  notari ,  ut  vox  ipsa 
spasmus  a  derivata,  significat.  Recentiorum  autem  ex  obser¬ 

vatis  constare  videtur  nonnullos  esse  spasmos  permanenti  contra  ex¬ 
pansione  conspicuos.  Talem  profitetur  Victor  Prus  (i)  opinionem  , 
imprimis  de  asthmate,  tussi  ferina ,  hysteria  tussis  ferinae  exem¬ 
plum  sequens  a  professore  Cayol  (2)  observatum  refert  : 

Heru  i- Alexandre  Lajoie ,  age  de  trois  ans  et  demi ,  assez  gras  , 
ayant  les  cheveux  blonds ,  les  yeux  bleus  ,  enira  a  Vhopital  des  En~ 
fans ,  le  3o  janvier  1808.  II  toussait  depilis  trois  mois  par  suite 
dhme  cocjueluche .  La  toux  revenait  par  quirites  a  des  intervalles  de 
plusieurs  heures ,  et  etait  suivie  dyune  expectoration  abondante ,  li¬ 
quide  ,  jaune ,  excessivement  fetide  et  toul-d-fait  puriforme ;  quel- 
quefois  cependant  il  syy  joignait  un  peu  de  mucosites . 


Le  3  fevrier,  on  remarqua  que  le  malade  etait  toujours  couche 
sur  le  cote  gauche ;  on  percuta  ce  cote  de  la  poitrine  qui  rendit  un 
son  mat ;  on  y  appliqua  un  vesicatoire .  Depuis  le  i4  fevrier,  Ven- 
fant  deperit  ires-rapidement ;  les  trois  derniers  jours  V expectoration 
diminua ,  et  enfin  le  1 5  fevrier  elle  se  supprima  entierement .  Uen— 
fant  fut  tout  le  jour  dans  un  e  tat  dy  accablemsnt  ;  le  soir  il  com¬ 
menda  ci  pousser  des  eris  ciigus  ,  quyil  ne  discontinua  pas  jusqiCd 
onze  heures .  Un  moment  apres  on  le  trouva  mori . 

Ou  ver  ture  faite  36  heures  apres  la  mort.  Il  nyy  avait  aucun 
epanchement  dans  les  cavites  sereuses,  Les  poumons  s*  aff ais  serent 
peu  apres  Vouverture  de  la  poitrine,  Le  gauche  etait  faiblement  ad- 
herent  a  la  plevre  costale  dans  toute  sa  moitie  inf  erieure  ;  son  lobe 
superieur,  de  couleur  fauve-claire ,  etait  libre ,  leger  et  crepitant ; 
mais  le  lobe  inferieur  etait  dur ,  pesant ,  clune  couleur  violacee , 
livide  a  V exterieur.  Par  une  incision  longitudinale  profonde  et  une 


(1)  De  1’irritation  et  de  la  plilegmasie ,  cbap.  3,  sect.  1,  pag.  112  et  suiv. 

(2)  De  1’auscullation  medicale  >  tom.  I ,  pag.  128. 


(  i5  ) 


legere  pressiori,  il  en  sortit  au  moins  une  once  et  demie  de  liquide 
purulent  et  fetide,  semblable  ci  celui  que  le  rnalade  expeclorait .  Ce 
liquide  etait  contenu  dans  une  multitude  de  cavites  rondes ,  lisses , 
tres-rapprochees ,  communiquant  tres-frequemment  entre  elles ,  et  se- 
parees  par  des  cloisons  minces ,  doni  V dspect  avait  quelque  chose 
d'  analogue  aux  colonnes  charnues  du  eaeur .  Les  plus  grandes  de  ces 
cavites  auraient  pu  loger  Vexlremite  du  doigl :  d'autres  plus  nom - 
breuses  auraient  contenu  un  gros  pois. 

Un  examen  attentif  nous  convainquit ,  ZJ/.  Laennec  et  moi ,  que 

que  ioutes  ces  cavites  se  prolongeaient  en  conduits  qui  ciboulissaient 

par  un  trajet  plus  ou  moins  long  et  dans  des  directions  differentes 

jusque  dans  les  bronches  doni  elles  etcdent  evidemment  la  suite . 

Au  moyen  du  bislouri  conduit  par  la  sonde  canelee ,  fouvris 

environ  huit  ou  dix  de  ces  ramifications  dans  touie  leur  longueur > 

et  je  vis  distinctement  que  chaque  rameau  b ronchique ,  apres  un 

trajet  d? environ  un  demi  pouce  dans  le  poumon ,  se  dilatait  consi - 

derablement  ,  augmentait  de  diametre  en  s’eloignanl  clu  tronc ,  et 

enjin  se  terminait  par  un  large  cul-de-sac  d  une  ligne  ou  deux  de 

la  surface  du  poumon.  V ers  leur  terminaison ,  la  plupart  auraient 

pu  admetire  le  petit  doigty  dyautres  pouvaient  contenir  un  tuyau  de 

plume  ordinaire.  Dans  leur  trajet  iis  donnaient  quelques  ranieciux 

qui  se  terminaient  aussi  en  culs-de-sac  apres  une  etendue  de  deux 

pouces  au  plus ;  tous  contenaient  plus  ou  moins  du  liquide  pandent 

dont  j’ai  deja  parle.  La  muqueuse  etait  partout  d\in  rouge  fonce 

et  livide  qui  n’’ etait  point  ajfaibli  lorsqidon  avait  enleve  la  couche 

de  sang  dont  elle  etait  enduile ;  cette  membrane  etait  notablement 

amincie  ;  examinee  avec  le  plus  grand  soin  ,  elle  rfojfril  pas  la 

moindre  alteration  ,  et  il  etait  evident  que  le  pus  expectore  par  le 

malade  avait  e  te  secrete  par  elle. 

•  ♦ 

•  •  •  •  •  •  •••••«••••#<»•0«« 

Longa  ex  hac  seduloque  facta  observatione  non  omnino  inanis  patet 
opinio  cujus  hic  mentionem  injeci.  Mihi  quidem  non  multo  abhinc 
tempore  juvenis  asthmate  mortui  cadaver  fuit  secandum  ,  nec  quid- 

quam  prfeter  pulmones  suppuratione  aereque  refertos  inveni ;  quod 
fortasse  mihi  dilatationem  hanc  ignoranti  idedque  non  sat  bene  ob¬ 
servanti  tribuendum.  Quidquid  sit  ,  non  supervacuum  esset  hujus 
naturae  facta  nova  illustrare  indagatione  et  inquirere  utrum  idem 
sit  de  stomachi,  intestinorum,  uteri,  spasmis,  ut  asserit  auctor 
quem  mox  citavi. 

Caeterum  non  raro  irritationes  has  insequitur  irritatio  altera  unde 
major  liquidorum  aflluxus  quin  et  ipsa  organorum  destructio  :  quod 
nemo  propria  non  comprobavit  experientia. 

Quum  saepissime  utramque  eadem  in  parte  simul  reperias  ,  inde 
inutile  fortasse  judicabis  harum  discrimen.  Maximi  tamen  est  mo¬ 
menti  ut  medicus  noscat  utra  alteram  produxerit;  nam  hoc  nes¬ 
ciens  ,  non  nisi  difficillime  et  cum  magno  aegri  periculo ,  morbi 
curationem  tentabit. 

2.°  De  irritationis  normalis  cum  liquidorum  ajfluxu  aberratione , 
Cujus  generis  irritatione  omnia  fere  organa  affici  possunt;  omnium 
etenim  parenchyma  vasa  sive  sangninea  sive  lymphatica  continet. 
At  quamquam  frequentes  nascantur,  non  tamen  tam  communes  ap¬ 
parent  quam  nonnulli  existimant;  quin  et  mirum  in  modum  causa 
temperantur  occasionali  ;  quod  procul  rejiciunt  quidam  ardentiores 
physiologicae  doctrinae  fautores  quibus  nullum  amplius  jam  virus 
existit.  Hos  inter  eminet  Dublet  qui  vehementer  in  generalem  de 
syphilitide  opinionem  invehitur  (i).  Nos  vero  frequentissimam  qui¬ 
dem,  sed  multiplicem  hanc  irritationis  morbidae  speciem  quae  prae- 
ternaturali  liquidorum  congestione  stipatur,  habemus.  Sic  discrimen 
faciendum  est  inter  : 

a.  Irritationes  hemorrhagicas  et  inflammatorias .  Quas  ejusdem 
utpote  indolis  ,  non  secernemus  ;  utrinque  etenim  eadem  cauSa  , 


(i)  Vide  :  Rechcrches  physiologico  -  palhologiques  sur  la  nature  de  la  raaladie 
vcnerienne,  par  M.  Dublet,  t.  v,  pag.  3^6  et  suiv.  des  Annales  de  la  Medecine 
physiologique. 

Homo  quidam,  corpore  magnus,  siccus  facie  pallida,  optima  frui— 
tus  valetudine,  aliquantulum  panis  vinique  aqua  mixti  sumpserat, 
cum  subito  horrendis  correptus  doloribus  ,  ventrem  manibus,  ut  le¬ 
varetur,  comprimere  cogebatur.  Sed  intra  duodecim  horas  ad  patres 
migravit.  Stomachus  ad  minorem  curvaturam  ,  nou  procul  a  pyloro, 
foramine  patebat  linea  cum  dimidia  magno,  rotundoque  ac  si  ins¬ 
trumenti  ope  instructum  fuisset.  Potulenta  in  abdomine  erant  effusa. 

Si  celeberrimo  professori  Chaussier  qui  difficile  hoc  pathologise 
punctum  studio  illustrare  conatus  est  ,  fides  sit  adhibenda  ,  irrita¬ 
tioni  primariae  specialique  tunicarum  stomachi  per  quam  acre,  cor¬ 
rosivum  secernitur  liquidum  ,  tribuere  debemus  horum  ulcerum  cau¬ 
sam.  Quidquid  sit,  videamus  modo  quid  locum  habeat,  cum  ulcera 
sic  dicta  atonica  formantur.  Praecedit  primo  inflammatio  erysipelate 
quam  phlegmone  propior,  per  quam  vasorum  absorbentium  partis 
aegrotantis  male  augetur  'actio,  erodi turque  majori  minorive  spatio 
cutis.  Porro  hujus  quam  ulcerativam  dicit  hunter  ,  inflammationis 
peculiarem  monstrant  indolem  comitantia  symiptomata  :  dolor  rodeus, 
tumor  quasi  nullus  ,  erosio  denique  et  fluidi  anor malis  secretio. 
Praeterea  ista  resolutione  nunquam  evanesit  inflammatio.  Peculiaris 
igitur  si  adest  inflammatio,  peculiaris  admittenda  est  irritatio  j  non 
etenim  datur  inflammatio  absque  irritatione. 

c.  Irritationes  generatrices.  Ex  his  originem  ducunt  tumores  scir- 
rhoidei ,  carcinomatosi ,  tuberculosi,  etc.  Quos  certi  non  parit  phy¬ 
siologicae  irritationis  augmentum,  sed  sui  generis  irritatio  quam  non 
semper  comitatur  inflammatio  (i). 

Alias  hic  sane  enumerare  potuissem  irritationis  species  j  sed  ,  ni 
fallor  ,  e  praegressis  jam  sat  luculenter  patet  quantum  pro  textu  cau- 


(i)  Suo  Bailly  in  opere  cui  titulus:  Traite  anatomico-pathologique  des  Fievres 
intermittentes  ,  simples  et  pernicieuses ,  idem  scripsit  de  inflammatione.  Onlolo- 
giam  colere  illi  ipse  videtur  Broussais,  quum  morbum  quemcumque  inflammationem 
dictitat}  rerum  nomina,  inquit,  muluta  fuerunt  :  febribus  successit  inflammatio, 
cunclaeque  affectiones  ad  unam  camdemque  immerito  rediguntur. 

saque,  irritatio  differat.  Quot  nunc  nova  oriuntur  discrimina  ,  si 
temperamentum  ,  idiosynerasiam ,  aetatem  ,  sexum,  etc.  consideremus? 
Sed  quidnam  ex  his  concludendum  sit  videamur. 

Quod  si  irritatio  morbida  non  semper  ejusdem  sit  naturae  ac  irri¬ 
tatio  normalis  exaggerata  ,  nec  praeterea  omnibus  in  casibus  sibi  con- 
tet,  sed  textu  causaque  occasionali  indolem  mutare  valeat,  jure  con¬ 
cludimus  non  omnes  irritationes  eodem  modo  tranctandas ,  singulam 
autem  suo  modo  curandam.  Sic  hemorrhagicae  inflammatoriaeque  ir¬ 
ritationes  antiphlogisticis ,  venae  sectione  sanguisugis  ,  etc.  etc.  debel¬ 
landae  sunt.  Quae  autem  hoc  in  casu  efficacissima  remedia,  contra 
affectiones  spasmodicas  stomachi,  pulmonum  et  aliorum  organorum  nil 
fere  valerent ,  dum  maxima  ex  solo  opii  grano  perciperetur  utilitas. 

Sed  quanta  is  non  crearet  mala  ,  qui ,  duce  hoc  principio  ubi  sti¬ 
mulus ,  ibi  fluxus ,  irritationes  a  causa  specifica  ita  tractaret,  ut 
sanguinis  massam  imminueret.  Scopum  nedum  attingeret  ,  breviorem 
ne  quidem  efficeret  morbum  ,  aegror umque  vita  maximo  versaretur 
periculo. 

In  morbis  typhosis  ,  frustra  ,  irritationis  infrigendae  causa  adhi¬ 
berentur  venae  sectiones  vel  sanguisugae  ;  imo  debilitatus  aeger  non 
jam  is  esset  qui  longo  non  cederet  morbo  cujus  cursus  omnem  vincit 
medicinam. 

Quis  jam  variolas  sic  debellavit  ut  dicere  possit  se  suis  remediis 
illarum  cursum  paulo  breviorem  fecisse.  Num  jam  sanguisugas  bonos 
ita  sortitae  sunt  effectus  ut  rhumatisma  quatuor  vel  quinque  aut 
sex  non  duraverit  hebdomadas. 

Innumera  hic  afferre  possem  exempla  quae  contra  exclusorium  cu- 
jusvis  doctrinae  usum  dimicant.  Scabies,  syphilis,  impetigines,  eo¬ 
dem  modo  tractari  non  dignantur.  Sed  quid  multa  ?  Vix  aliquem 
reperias  qui  nonnullos  viderit  aegros  nec,  sibi  hoc  persuasura  habeat. 
Quin  nedum  ea  ex  mea  opinione  sint  deducenda ,  illam  potius  sta¬ 
bilire  deberent.  Quam  etenim  absurdum  foret  irritationem  morbidam 
semper  pathologicae  augmentum  ,  ideoq.ue  curadem  habere,  dum  the- 
rapeia  haec  singula  die  evertit  principia.  Si  irritatio  morbida  una 

utrinque  vasa  capillaria  affectionis  sedes;  utrinque  eodem  modo  af¬ 
fluunt  liquida.  Variis  tantum  sub  fine  notantur  phoenomenis;  nunc 
e  vasis  evadit  sanguis;  nunc  autem  remanent  liquida,  unde  tumor 
aliaque  inflammationis  symptomata.  At  quid  est  causae  cur  in  uno 
erumpat,  in  altero  autem  retineatur  sanguis?  Primo  respiciendum 
est  ad  varios  irritationis  gradus,  celeritatemque  quacum  ad  incre¬ 
mentum  perveniat.- Insuper  omnis  ut  eximatur  dubitatio,  necesse 
est  sciamus  quantum  in  organa  valeat  idiosyncrasia  ,  quantaque  sit 
vitalis  proprietas  pro  tempore,  aetate,  locis,  temperamento  (2). 

Non  hic  propria  hemorrhagiam  inflammationemque  comitantia 
signa  referam  ;  nobis  sat  erit  animadvertere  hanc  irritationem  ,  si 
peculiaria  pateant  symptomata  ,  a  quavis  alia  secernendam  esse.  Quod 
si  vel  minima  notare  discrimina  nobis  propositum  esset,  varii  ejus¬ 
dem  partis  phlegmasice  exitus  ,  nos  ad  irritationem  inflammatoriam 
iterum  dividendam  ducerent.  An,  v.  g.  ejusdem  naturae  existimandae 
sunt  quatuor  peritonaei  phlegmasiee  ,  quarum,  una  resolutione,  se¬ 
cunda  suppuratione,  tertia  adhaerentia,  quarta  denique  gangreua 
terminatur. 

Quo  ex  irritationum  genere  oriuntur  innumerae  istae  sympathiae 
inter  quas  medicus  vix  primariam  detegit  affectionem.  Ex  omnibus 
eminet  dolor;  primo  aspectu  illud  locale  dixeris  phaenomenon;  at 
res,  ut  considerate  docet  Broussais  ,  fieri  nequit,  dum  sensibilitas 
cerebri  sit  functio.  Per  nervos  etenim  ad  cerebrum  transfertur  ex¬ 
citatio  irritatiove,  quum  pars  quaecunque  inflammatione  laborat. 
Conscius  tiim  aeger  dolorem  ad  textum  morbide  affectum  refert; 
quod  adeo  verum  ut  levi  phlegmasia  saepissime  inscius  afficiatur.  Qui 
apoplexia  sideratur,  cutis  textum  emplastro  vesicanti  inflammatum 


(y.)  «  L’evacuation  du  sang  qui  forme  la  congestiori  depend  de  la  dispositiori 
orgamque  de  la  parlie  et  de  ce  que  ses  pores  exterieurs  s.ont  inoins  irrites  quedes 
vaisseaux  capillaires  de  sou  inlerieur.  (Broussais,  de  1’Irritat.iou  coosidlrec  sous  ie 
rappoit  pbysiologiqu®  et  palhologique ,  pag.  49-) 

non  sentit.  Vix  autem  systema  nervosum  ad  physiologicum  rediit 
statum  ,  cum  lancinans  percipitur  dolor  ,  dum  tamen  inflammatio 
sal  sit  gravis  ut  in  encephalon  agere  valeat.  Sic  dolor  praestantissi- 
xnum  fit  signum  quo  dignoscitur  inflammatio  ,  imprimis  quum  haec 
latens  invadit  organum,  ita  ut  nec  tumor  nec  rubor  appareat. 

Cui  ordini  omnia  fere  referenda  sunt  praecepta  quae  nobis  claris¬ 
simus  tradidit  Broussais ,  immortale  istud  medicinae  decus  (i). 

Hic  notandum  est  irritationes  inflammatorias  dari  specificas  quae  a 
caeteris  toto  coelo  differunt.  Hoc  nomine  has  dico  quibus  originem 
dat  causa  propria,  quasque  sua  comitantur  symptomata  irritationi 
vulgari  non  communia.  Tales  sunt  variolae  ,  herpes  ,  syphilis  ,  etc. 
His  in  casibus  irritatio  phaenomena  procreat  cuique  propria.  Quippe 
tum  in  variolarum  pustulis,  cum  in  venereis,  adest  inflammatio, 
sed  quam  varia  symptomata  !  An  pustulam  malignam  causa  com¬ 
munis  unquam  procreavit  ?  Frustra  pars  quaecunque  cutis  vel  manu 
vel  corpore  oleoso  fricabitur,  nunquam  de  qua  agitur  nascetur  irri¬ 
tatio;  non  magis  valebit  aeris  frigidi  contactus.  Necesse  est  accedat 
causa  specialis  naturae  cujusdam  nos  adhuc  fugientis. 

6.°  JJlceralivas  irritationes .  Hae  primo  intuitu  ad  inflammatorias 
referendae  videntur ;  permulta  etenim  ulcera  inflammationem  sequ  un- 
tur ;  omnes  fere  apud  auctores  exempla  legimus;  suo  Broussais  in 
optimo  opere  cui  titulus  Histoire  des  phlegmasies  chroniques  ,  scribit 
se  intestina  quin  et  stomachum  ipsum  ,  praegressa  inflammatione  , 
saepissime  ulceribus  sulcata  invenisse.  E  phlegmonibus  frequenter 
oriuntur  ulcera.  Aliis  autem  in  casibus  adeo  rapide  formantur,  ut 
inflammatio  praecedere  non  potuerit.  Sic  videmus  (2)  infantem  ,  tri¬ 
bus  vix  horis  post  multam  uvam  comesam  elapsis  ,  obiisse,  stoma¬ 
chumque,  secato  cadavere,  uno  loco  ulceratum  esse. 


(1)  Vide  :  Broussais,  Examen  des  Doctrines  medicales,  tom.  1,  prop. ;  et  soa 
Traite  de  Pbysiologie. 

(2)  Dictioanaire  des  Sciences  medicales ,  tom.  4° ;  Pag*  326. 

eademque  sit ,  uno  eoderaque  modo  tractanda  est  et  libri  de  materie 
medica  qui  inutilia  nocivaque  immerito  jactitant  medicamina,  uni¬ 
cam  tantum  remediorum  speciem  admissuri  sunt.  Sed  non  ita  res  se 
habent.  Ardentissimi  irritationis  milites  nondum  affectionis  inter¬ 
mittentes  veras  syphilitidemque  nisi  per  cinchonam  et  hydrargiri 
praeparata  curarunt.  Quamobrem  toto  animo  contendunt  ut  quo¬ 
rumdam  medicaminum  virtutes  sibi  explicent.  Ttevulsivum  dictites 
corticem  Peruvianum  per  me  licet;  at  si  febres  intermittentes  ejus¬ 
dem  forent  indolis  ac  irritatio  inflammatoria  tractus  intestinalis  , 
frustra  illum  adhiberes ,  malumque  nedum  cederet ,  mirum  in  mo¬ 
dum  augeretur. 

Morbidam  igitur  irritationem  plerisque  in  casibus  non  ejusdem 
naturae  ac  irritationem  physiologicam  habemus,  quia  :  i.°  phoeno- 
niena  dissimilia  apparent  ;  2.0  novae  et  nonnunquam  physiologicis 
oppositae  oriuntur  sympathiae;  5.°  non  semper  sibi  constat  irritatio 
morbida;  4.°  tandem  dissimilia  confugiendum  est  ad  remedia. 

En  mea  de  irritationis  morbidae  natura  opinio.  Errore  forsam  la¬ 
borat,  observata  tamen  illam  non  improbant.  Utcumque  res  adsit, 
spero  fore  ut  veritatis  studium  ex  hoc  opusculo  solum  pateat,  non 
autem  ridicula  cujuscumque  auctoris  cogitata  contemnendi  voluntas». 


T  A  N  T  U  M. 

POSITIONES. 

T. 

Una  tantum  admittenda  est  proprietas  vitalis» 

II. 

Physiologia  non  unica  pathologioe  basis  esse  potest. 

III. 

Eclectismus  in  medicina  admittendus. 

IV. 

Circulatio  capillaris  cordi  non  subjecta. 

V. 

La  fievre  rtest  qiSune  irritcition  da  coeur  primitive  ou  secondaire. 
fBroussais,  pag.  112.) 

VI. 

Stomachus  non  unica  febrium  intermittentium  sedes. 

VII. 

Non  metastasi  lacteae  tribuenda  est  materia  quam  in  abdomine 
post  periton itidem  puerperam  ceperimus. 

VIII. 

Optima  interdum  medicina  medicinam  non  facere. 

IX. 

Hoc  mihi  persuasum  habeo  fracturas  ossium  solo  situ,  absque  ap¬ 
paratu,  in  genere  curari  non  posse. 

X. 

In  genere  methodus  recto  -  vesicalis ,  cum  calculus  ex  hominis 
vesica  extrahendus  est,  aliis  anteponenda. 

Vidi  nihilque  reperi  quod 
§  56  legis  Acad .  adversetur . 

J.  L.  KESTELOOT , 

Fac*  Medie .  Pro/ .  ord,  h.  f,  Dec • 


